रविवार को पीड़िता ने मुख्यमंत्री योगी आदित्यनाथ के आवास के बाहर खुदकुशी करने की कोशिश की थी। उसी दिन उसके 55 वर्षीय पिता को एक स्थानीय अस्पताल में दाखिल करवाया गया था। अस्पताल में रिकॉर्ड किया गया एक वीडियो अब सामने आया है, जिसमें वह शुरुआती मेडिकल चेकअप के दौरान 3 अप्रैल को खुद पर हुए हमले के बारे में सवालों का जवाब दे रहा है। सामने आए वीडियो में पीड़िता के पिता के चेहरे और छाती पर खरोंचे साफ दिखाई दे रही है और वह कह रहा है कि 'अतुल सिंह विधायक के भाई ने मुझे पीटा, वह मुझे पीटता रहा, किसी ने मुझे बचाने की कोशिश नहीं की।'